ธารใจไทยรัฐสายธารสู่ผู้ยากไร้ น้ำใจในยุคดิจิตอล
ปีม้าพ.ศ.2557ที่กำลังล่วงผ่านเข้าสู่ปีแพะ2558กับการทำงานในฐานะสื่อสมัยใหม่ของ ไทยรัฐออนไลน์ 24ชั่วโมงของการนำเสนอข่าวสารเนื้อหาสาระไปสู่สาธารณชน แน่นอนว่า สิ่งที่นำเสนอในรอบขวบปีที่ผ่านมามีมากมาย ด้วยเนื้อหาที่หลากหลาย ด้วยรูปแบบที่แตกต่าง,หนึ่งในเนื้อหาและรูปแแบบที่แตกต่างนั้น คือ ธารใจไทยรัฐ รายงานข่าวที่มุ่งนำเสนอชีวิตของผู้ด้อยโอกาสในสังคม คนยากจนไร้ทางออก ถูกทอดทิ้ง ผู้ที่ถูกระทำอย่างไม่เป็นธรรม ผู้ป่วยที่ไม่ได้รับการรักษาที่ดีพอ ฯลฯ,อย่างไรก็ตาม จุดประสงค์ไม่เพียงแต่นำเสนอถึงความทุกข์ และความยากไร้แต่เพียงเท่านั้น ในฐานะสื่อมวลชนที่สามารถสื่อสารไปถึงคนในสังคม โดยเฉพาะคนที่มีจิตใจอยากช่วยเหลือผู้อื่น คนที่มีมากอยากช่วยคนที่มีน้อยหรือไม่มีเลย เราได้ทำหน้าที่ตรงนี้ด้วย,มาดูกันว่าในรอบปีที่ผ่านมาธารใจไทยรัฐได้นำเสนออะไรไปบ้าง,สองคนทนทุกข์,ที่บ้านหลังเล็กกลางสวนยางใน อ.ละแม จ.ชุมพร ที่อาศัยกินอยู่หลับนอนของนางอริสา ทองสงคราม อายุ 49 ปี และนายอ๋อย กัตวา อายุ 43 ปี คู่สามีภรรยา ฝ่ายหญิงนั้นพิการขาซ้ายมาตั้งแต่ 2 ขวบ ส่วนฝ่ายชายที่เคยเป็นคนหาเลี้ยง มาประสบอุบัติเหตุจนสลบไป พอฟื้นขึ้นมาก็พิการช่วยเหลือตัวเองไม่ได้,สองคนได้เบี้ยยังชีพคนพิการรวมกันเดือนละ 1 พันบาท ใช้ซื้อข้าวสารพอกินได้1เดือน ส่วนกับข้าวใช้ตำน้ำพริก แล้วไปหาเก็บผัก ซึ่งส่วนใหญ่จะเป็นผักบุ้งในหนองน้ำข้างบ้านมาจิ้มน้ำพริกกินกันตาย,หลังเรื่องราวของสองผัวเมียถูกนำเสนอผ่านธารใจไทยรัฐหน่วยงานต่างๆ นำโดยนายอำเภอและแม ได้เข้าช่วยเหลือ นำนางอริสาไปฝึกอาชีพเพื่อที่จะมีรายได้ ส่วนนายอ๋อยพาไปทำกายภาพบำบัดที่รพ.ละแม,ตำรวจก็มีหัวใจ,ในสวนมะพร้าวที่ อ.ทับสะแก จ.ประจวบคีรีขันธ์ นอกจากมีมะพร้าวที่ขึ้นชื่อว่ามันที่สุดแล้ว ยังมีกระต๊อบโกโรโกโสอยู่หลังหนึ่ง คืนหนึ่งตำรวจ สภ.ทับสะแก ไล่จับคนร้ายเข้าไปในสวนมะพร้าว ไปเจอกับกระต๊อบหลังนี้เข้า และหลังจากนั้นมาก็มีอันต้องไปเยือนกระต๊อบหลังนี้อีกทุกอาทิตย์ นำของกินของใช้ที่จำเป็นไปให้ด้วยความเวทนาสงสาร เพราะครอบครัวนี้มีด้วยกัน 7 คน ซึ่งมีเด็กเล็กๆ อยู่ด้วยถึง 4 คน,สภาพที่พบเห็นคือเด็กๆ เนื้อตัวมอมแมม เพราะคนอยู่ปนกับไก่ในกระต๊อบ ไม่มีสุขอนามัยใดๆ ทั้งสิ้น เวลาจะเข้าส้วมก็ใช้วิธีขุดหลุมในสวนมะพร้าว กลางคืนใช้เทียนไขจุดให้แสงสว่าง ส่วนน้ำที่ใช้ต้องเดินไปตักไกลกว่า 200 เมตร,น.ส.พิศมัย เพ็ชรเทศ อายุ 24 ปี เป็นแม่บ้าน มีลูกชาย 4 คน อายุ 7 ขวบ 5 ขวบ 2 ขวบ และ 8 เดือนเรียงตามลำดับ ทุกวันจะตื่นขึ้นมาหุงข้าวหม้อใหญ่ กับข้าวมีไข่ที่ได้จากไก่ที่เลี้ยงอยู่รวมกับคนในกระต๊อบ กับปลากระป๋องที่ตำรวจนำมาให้ ส่วนสามีมีลิงกัง 1 ตัว ไว้รับจ้างขึ้นมะพร้าว วันไหนไม่มีคนจ้างก็ไม่มีเงิน,อย่างไรก็ตาม ครอบครัวนี้ได้รับความช่วยเหลืออย่างรวดเร็ว จากนายสมพงษ์ มากมณี นายอำเภอทับสะแก กับนางปันนัดดา วงศ์ภูมิ พัฒนาสังคมและความมั่นคงของมนุษย์จังหวัดประจวบคีรีขันธ์ ทั้งมอบเงินสงเคราะห์ ช่วยปรับปรุงที่อยู่อาศัย ที่สำคัญได้นำทุกคนไปตรวจสุขภาพที่โรงพยาบาล เพราะจากสภาพความเป็นอยู่ มีความเสี่ยงที่จะติดโรคได้,สายใยกตัญญู ,ที่ อ.ปลาปาก จ.นครพนม ชาวบ้านรู้สึกเวทนาสองพี่น้อง น.ส.อรทัย วงลาพรม อายุ 15 ปี และน้องชาย ด.ช.ธนธรณ์ วงลาพรม อายุ 11 ขวบ อาศัยอยู่กับพ่อแม่ในบ้านที่มีสภาพไม่ต่างจากกระท่อมนา,ซ้ำร้ายพ่อที่เคยเป็นเสาหลักป่วยหนักด้วยโรคมะเร็งทรวงอก ทำให้แม่ต้องเฝ้าดูแลพ่อ ส่วนสองคนพี่น้องบางวันต้องยอมขาดเรียน พากันออกรับจ้างเกี่ยวข้าวหาเงินมากินใช้ในครอบครัว และรักษาพ่อ,แต่ชีวิตก็ไม่ได้โหดจนร้ายเกินไปอบต.ปลาปากได้ให้ความช่วยเหลือในเบื้องต้น พร้อมเปิดบัญชีธนาคารรับริจาคจากผู้ใจบุญที่ต้องการช่วยเหลือพี่น้องกตัญญูคู่นี้ ทั้งในเรื่องการกินอยู่ประจำวัน และเป็นทุนการศึกษาต่อไปในอนาคต,บ้านใหม่ของ น้องแป้ง,ด.ญ.อัจฉรา พันธ์วงษา หรือ น้องแป้ง อายุ 9 ขวบ อยู่กับยาย ชื่อนางบุญศรี มาผาบ อายุ 61 ปี ที่บ้านเลขที่ 64/1 หมู่ 1 ต.แม่โป่ง อ.ดอยสะเก็ด จ.เชียงใหม่ เนื่องจากถูกพ่อแม่ทิ้งไปตั้งแต่อายุได้ 9 เดือน,น้องแป้ง เป็นเด็กน่ารัก ขยัน เรียนเก่ง ใครเห็นใครก็รัก เรียนอยู่โรงเรียนบ้านตลาดขี้เหล็ก เมื่อตอนอยู่ชั้น ป.2 ได้เกรดเฉลี่ย 3.64 แม้ว่าครอบครัวจะยากจน มีรายได้เพียงเบี้ยยังชีพของยายเท่านั้น,แต่สังคมก็ไม่ได้นิ่งดูดาย โดยเฉพาะนายวสันต์ ขอดศิริ ผอ.โรงเรียนบ้านตลาดขี้เหล็ก และ พ.ต.ท.พิศิษฐ์ ศรีจันทร์ สารวัตร หน.สภ.แม่โป่ง อ.ดอยสะเก็ด ร่วมกันเป็นหัวเรี่ยวหัวแรง เปิดรับบริจาคจนสามารถสร้างบ้านหลังเล็กๆ ให้กับสองยายหลานได้อยู่อาศัย และมีเงินเหลือให้อีกจำนวนหนึ่งด้วย,โรงเรียน(ชีวิต)ของ น้องเขียว,ส่,น้องเขียว เรียนอยู่โรงเรียน บ้านคำหมาไนร่องเข ต.นาเลิน อ.ศรีเมืองใหม่ จ.อุบลราชธานี,น้องเขียว ด.ญ.พิสมัย งอกสุข อายุ 12 ขวบ ถูกพ่อแม่ทิ้งให้อยู่บ้านเพียงลำพัง ในบ้านไม้ยกสูง หลังคามุงสังกะสีเก่าๆ ตรงข้ามโรงเรียน,น้องเขียว ไม่เคยมีโอกาสได้เห็นหน้าพ่อแม่มาตั้งแต่เกิด ทำให้ต้องออกทำงานรับจ้างคนในหมู่บ้าน เพื่อหาเงินมาใช้จ่ายในชีวิตประจำวันเอง,น้องเขียว มารู้ทีหลังว่า พ่อที่มีอายุถึง 72 ปี ถูกกล่าวหาว่าเป็น ปอบ และถูกขับไล่จากหมู่บ้าน ต้องออกเดินทางเร่ร่อนหางานทำไปเรื่อย,น้องเขียว ได้พบหน้าและได้กอดพ่อกับแม่ครั้งแรก วันที่ 23 สิงหาคม 2557 ที่บ้านพักเด็กและครอบครัวจังหวัดอุบลราชธานี,และในที่สุด น้องเขียว ก็ได้ชีวิตใหม่ หลังจากได้รับหลังได้รับพระมหากรุณาธิคุณฯ รับเข้าเรียนที่โรงเรียนราชประชานุเคราะห์ 32 อุบลราชธานี พร้อมกับทุนการศึกษาอีกกว่า 2 หมื่นบาท,เรื่องรักริมถนน,ที่ริมทางรถไฟ อ.บางสะพานน้อย จ.ประจวบคีรีขันธ์ มีครอบครัวพ่อ แม่ และลูกชายวัย 8 ขวบ คนเป็นพ่อไม่สมประกอบ มีความพิการทางสมอง ส่วนแม่ก็พูดช้า สื่อสารกันค่อนข้างลำบาก,แต่ครอบครัวนี้ก็รักกัน มีความสุขตามอัตภาพ โดยเฉพาะพ่อที่ไม่สมประกอบนั้น รักลูกชายมาก ทุกวันที่โรงเรียนเปิดเรียน พ่อจะเดินไปส่งลูกชายที่โรงเรียน พอตอนเย็นก็เดินไปรอเพื่อรับลูกกลับบ้าน วันหนึ่งเดินไปกลับร่วม 20 กิโลเมตร,ผอ.ที่โรงเรียน บอกว่า เคยนำรถจักรยานไปให้ แต่ครอบครัวนี้ใช้จักรยานไม่เป็น เป็นห่วงก็แต่ลูกศิษย์ เพราะเด็กโตขึ้นทุกวัน ไม่รู้ว่าในอนาคตเด็กจะรู้สึกอย่างไร ที่สำคัญพ่อกับแม่จะดูแลไปได้สักแค่ไหน,เพียงวันเดียวที่ ธารใจไทยรัฐ นำเสนอเรื่องนี้ มีคนใจดีโทรศัพท์มาหา ผอ.โรงเรียนจำนวนมาก ทั้งคนไทยในประเทศ รวมถึงคนไทยในต่างประเทศ ทั้งเยอรมนี ออสเตรเลีย และที่อื่นๆ แจ้งความประสงค์ให้ความช่วยเหลือครอบครัวนี้,บางคนถึงกับจะบินกลับเมืองไทยเพื่อมาพบกับครอบครัวนี้ส่วนหนึ่งเพราะสงสาร แต่ที่ประทับใจมากที่สุดก็คือ ความรักอันบริสุทธิ์ ที่พ่อมีให้กับลูก,นอกจากพวกเขาเหล่านี้แล้ว ยังมีผู้ที่ได้รับการช่วยเหลืออีกมาก,อย่างเช่น น.ส.วภัชรา พันธะเสน หรือน้องนุ้ย อายุ 28 ปี ที่ป่วยแขนขาลีบ กล้ามเนื้ออ่อนแรง หรือที่เรียกว่า โรคฮันติงตัน อยู่กับแม่บ้านใน อ.กุฉินารายณ์ จ.กาฬสินธุ์ ซึ่งทางประกันสังคม มอบเงินทดแทนการขาดรายได้กรณีทุพพลภาพ จำนวน 56,159.70 บาท และเงินบำเหน็จชราภาพ 30,987.43 บาท,หรือกรณี นางคำบ่อ อิ้มคำ คุณยายวัย 90 ปี ชาว ต.ขามใหญ่ อ.เมืองอุบลราชธานี ซึ่งเป็นผู้พิการ หูหนวก ตาบอดทั้ง 2 ข้าง พักอยู่กับลูกชาย และหลานที่มีอาการติดสุรา ภายในบ้านสภาพผุพังไม่มีน้ำประปาและไฟฟ้า ได้รับความช่วยเหลือสร้างบ้านเทิดไท้ ในปีงบประมาณ 2558,รวมถึงนายสมเจตน์ สกุลทับ อายุ 15 ปีและ ด.ญ.เสาวลักษณ์ สกุลทับ อายุ 12 ปี สองพี่น้องนักเรียนลับแลพิทยาคม ที่สำนักงานพัฒนาสังคมและความมั่นคงของมนุษย์จังหวัดอุตรดิตถ์พิจารณารับเข้ากองทุนคุ้มครองเด็กของจังหวัด พร้อมจัดหาผู้ปกครองมาเป็นแม่บุญธรรมเพื่อดูแลเด็กทั้งสอง หลังจากที่แม่เสียชีวิต ส่วนพ่อทิ้งไปตั้งแต่สองพี่น้องยังเล็ก,เรารู้สึกภูมิใจที่ได้ทำ และจะทำอย่างนี้อีกในปีต่อไป และต่อๆ ไป,                                                    สวัสดีปีใหม่ 
ปีม้าพ.ศ.2557ที่กำลังล่วงผ่านเข้าสู่ปีแพะ2558กับการทำงานในฐานะสื่อสมัยใหม่ของไทยรัฐออนไลน์24ชั่วโมงของการนำเสนอข่าวสารเนื้อหาสาระไปสู่สาธารณชน แน่นอนว่า สิ่งที่นำเสนอในรอบขวบปีที่ผ่านมามีมากมาย ด้วยเนื้อหาที่หลากหลาย
สกู๊ปปีใหม่,สกู๊ปออนไลน์,ธารใจไทยรัฐ,ไทยรัฐ,ไทยรัฐออนไลน์,สังคม,ทั่วไทย,ยากจน,บริจาค,ช่วยเหลือสังคม